अगाडिको आवरण पृष्ठ

भँगेराको गुँड

लेखकः छबि चौँलागाई

तह ५, कक्षा २

नेपाली

१

रोजितको घर पहाडमा छ। उनी दैनिक स्कुल जाने गर्छन्। उनको घरमा बार्दली छ।

बार्दली छेउमा भँगेराको जोडी बस्छन्।

२

स्कुलबाट फर्केपछि रोजित बार्दली छेउमा बसे। बार्दलीमा उनले चिरबिर आवाज सुने।

के रहेछ भनी बार्दली छेउमा हेरे।

३

उनले त्यहाँ एकजोडी भँगेरा देखे । भँगेरासँगै बचेरा पनि देखे। बचेराहरू साना थिए।

४

भँगेराहरू रोजितलाई देखेर डराए। पखेटा फट्फटाउँदै भुर्र उडे। बचेराहरू च्याँच्याँ गर्दै गुँडमै बसे।

५

अर्को दिन रोजित विद्यालय गए। विद्यालयबाट फर्केपछि बार्दली छेउमा हेरे। बार्दलीमा भँगेराहरू थिएनन् गुँडमात्र थियो।

६

रोजितले बार्दलीमा परालका त्यान्द्राहरू मात्र देखे। उनी  निकै दुःखी भए। "मैले हेरेर नआएका हुन् कि?" उनले सोचे।

७

उनले एकदुई दिन बार्दलीमा हेर्न छोडिदिए। तैपनि भँगेराहरू आएनन्। उनलाई चिन्ता लाग्यो। भँगेराहरू कहाँ गए होला?

८

भँगेराहरू नआएपछि उनले चारो हालिदिए। उडिरहेका भँगेरालाई हातले आउ भन्न थाले। भँगेराहरू चिरबिर गरी उडिरहे आएनन्।

९

धेरै दिनसम्म पनि भँगेराहरू आएनन्। उनले गुँडमा नहेर्ने निधो गरे। उनले आमालाई भँगेरा नआउनुको कारण सोधे।

१०

आमाले भन्नुभयो, "भँगेराका बचेराहरू हुर्किए। हुर्किएपछि गुँडमा बस्दैनन् आकाशमा उड्छन्।" रोजित आमाको कुराले ढुक्‍क भए।

शीर्षक पृष्ठ

भँगेराको गुँड

Images on pages Front Cover, २, ३, ४, ४, ५, ५, ६, ६, ७, ८, ८, ८, ९, १० by International Illustrations: The Art Of Reading 3.0, © 2009 SIL International. CC-BY-ND 3.0.

Image on page १ by © 2019 Curriculum Development Center of Nepal.

तहगत, तह ५

This book has been developed under the Enabling Writers Project with the support of the Curriculum Development Centre-Ministry of Education, Science and Technology Nepal, Language Commission- Government of Nepal, Samunnat Nepal and World Education.

नेपालीNepal

श्रेय पृष्ठCopyright © 2019, Enabling Writers Project - World Education-Nepal http://creativecommons.org/licenses/by/4.0/तपाईंले यस रचनालाई व्यापारिक प्रयोजनका लागि प्रयोग गर्न पाउनुहुन्छ। तपाईंले यस रचनालाई समायोज गर्न वा यसमा आफ्नो तर्फबाट थपथाप गर्न पाउनुहुन्छ। तपाईंले लेखक, चित्रकार, इत्यादिको प्रतिलिपि अधिकार सूचना र नाम राख्नुपर्छ।

अगाडिको आवरण पृष्ठको भित्रपट्टी

यस पुस्तकको बारेमाः नेपाली भाषामा तयार गरिएको यो पुस्तक कक्षा २ मा अध्ययनरत भाइबहिनीहरूका लागि हो। यो पुस्तक देवनागरी लिपिका सबै वर्ण र मात्रा सिकिसकेका बालबालिकाको स्वतन्त्र पठनका लागि तयार पारिएको हो। पढाइ सीपको विकास गर्नका लागि यस पुस्तकलाई शिक्षकले नयाँ शब्द सिकाउन, नमुना पठन गर्न र बोध शिक्षणका लागि प्रयोग गर्न सक्नेछन्।

The End